proiect

**Guvernul Republicii Moldova**

Hotărâre nr.\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_ 2016

Cu privire la Consiliul pentru promovarea

proiectelor investiţionale de importanţă naţională

-------------------------------------------------------------

În scopul executării prevederilor articolului 12 pct. 10) din Legea nr.64-XII din 31 mai 1990 cu privire la Guvern (Republicat: Monitorul Oficial al Republicii Moldova, 2002, nr.131-133, art.1018), cu modificările și completările ulterioare, prevederilor articolului 12 alin. (3) din Legea nr.182 din 15 iulie 2010 cu privire la parcurile industriale (Monitorul Oficial al Republicii Moldova, 2010, nr.155-158, art.561), cu modificările și completările ulterioare, şi în scopul realizării în Republica Moldova a proiectelor investiţionale strategice, care influenţează economia naţională şi asigură o dezvoltare social-economică stabilă a ţării, Guvernul **HOTĂREŞTE**:

1. Se instituie Consiliul pentru promovarea proiectelor investiţionale de importanţă naţională (în continuare - Consiliul).
2. Se aprobă:
   * Componenţa nominală a Consiliului pentru promovarea proiectelor investiţionale de importanţă naţională, conform anexei nr.1;
   * Regulamentul cu privire la organizarea și funcționarea Consiliului pentru promovarea proiectelor investiţionale de importanţă naţională, conform anexei nr.2.
3. Autorităţile administraţiei publice centrale vor acorda suportul necesar pentru protejarea intereselor legale ale investitorilor la realizarea proiectelor investiţionale de importanţă naţională.
4. În dependenţă de subiectele puse în discuție, la ședințele Consiliului pot participa și reprezentanţi ai autorităţilor administraţiei publice, la inițiativa sau decizia membrilor Consiliului.
5. Consiliul, la prima reuniune, va elabora şi va transmite Guvernului spre aprobare criteriile privind selectarea proiectelor investiţionale de importanţă naţională.
6. Se stabileşte că, în cazul eliberării unor membri ai Consiliului din funcţiile publice deţinute, persoanele nou-desemnate în funcţiile respective vor avea și calitatea de membri ai Consiliului, fără a fi emisă o nouă hotărâre de Guvern.
7. Se abroga Hotărârea Guvernului nr.873 din 03.08.2007 privind crearea Grupului de lucru pentru monitorizarea fluxului investiţiilor străine strategice directe şi a tranzacţiilor conexe acestora (Monitorul Oficial al Republicii Moldova, 2007, nr.127-130, art.922).
8. Controlul asupra executării prezentei hotărâri se pune în sarcina Ministerului Economiei.

|  |  |
| --- | --- |
| **PRIM-MINISTRU** | **Pavel FILIP** |
| **Contrasemnează:** |  |
| **Viceprim-ministru,**  **ministrul economiei** | **Octavian CALMÎC** |

Anexa nr.1

la Hotărârea Guvernului

nr. \_\_\_\_\_ din \_\_\_\_\_\_\_\_\_\_ 2016

COMPONENŢA NOMINALĂ

a Consiliului pentru promovarea

proiectelor investiţionale de importanţă naţională

|  |  |
| --- | --- |
|  | prim-ministru, preşedintele Consiliului |
|  | viceprim-ministru, ministru al economiei, vicepreşedintele Consiliului |
|  | director MIEPO, Secretarul Consiliului |
| **Membrii Consiliului:** | |
|  | viceprim-ministru, ministru al afacerilor externe și integrării europene |
|  | ministru al finanţelor |
|  | ministru al justiţiei |
|  | ministru al afacerilor interne |
|  | ministru al agriculturii şi industriei alimentare |
|  | ministru al transporturilor şi infrastructurii drumurilor |
|  | ministru al tehnologiei informaţiei şi comunicaţiilor |
|  | ministru al dezvoltării regionale şi construcţiilor |
|  | ministru al mediului |
|  | director general al Serviciului Vamal |
|  | director general al Agenţiei Relaţii Funciare şi Cadastru |
|  | şef al Inspectoratului Fiscal Principal de Stat de pe lângă Ministerul Finanţelor |
|  | director Biroului Migraţie şi Azil din subordinea Ministerului Afacerilor Interne |

Anexa nr.2

la Hotărârea Guvernului

nr. \_\_\_\_\_ din \_\_\_\_\_\_\_\_\_\_ 2016

**REGULAMENT**

**cu privire la organizarea și funcționarea Consiliul pentru promovarea**

**proiectelor investiţionale de importanţă naţională**

I. Dispoziţii generale

1. Prezentul Regulament stabileşte misiunea, funcțiile de bază, atribuțiile, drepturile, componența și organizarea activității Consiliului pentru promovarea proiectelor investiţionale de importanţă naţională (în continuare - Consiliul).
2. Consiliul este un organ consultativ şi îşi desfăşoară activitatea în conformitate cu Constituţia şi legile Republicii Moldova, acordurile şi convenţiile internaţionale la care Republica Moldova este parte, alte acte normative, precum şi prezentul Regulament.
3. Promovarea proiectelor investiţionale de importanţă naţională se va efectua pe principii de transparenţă în scopul asigurării utilizării eficiente a oportunităţilor de investiţii.

II. Misiunea, funcțiile de bază, atribuțiile şi drepturile Consiliului

1. Funcțiile de baza ale Consiliului sunt:
2. selectarea proiectelor investiţionale strategice şi acordarea suportului la realizarea acestora;
3. monitorizarea realizării proiectelor investiţionale strategice şi a tranzacţiilor conexe acestora;
4. evaluarea impactului proiectelor investiţionale strategice asupra indicatorilor macroeconomici;
5. organizarea, în caz de necesitate, a negocierilor cu investitorii care intenţionează să realizeze proiecte investiţionale strategice, în cadrul cărora determină eventualii parametri de cooperare între Guvern şi investitor;
6. înaintarea propunerilor privind modificarea şi completarea legislaţiei în ceea ce priveşte stimularea fluxului de investiţii străine directe şi naţionale strategice în economia naţională, precum şi privind lichidarea barierelor pentru efectuarea activităţii investiţionale.
7. În scopul exercitării atribuțiilor sale Consiliul deţine dreptul:
8. să solicite şi să obţină, de la autorităţile publice, informaţiile necesare pentru desfăşurarea activităţii sale;
9. să creeze, din specialişti cu un înalt nivel de pregătire profesională, din cadrul autorităţilor publice, întreprinderilor şi organizaţiilor non-guvernamentale, grupuri de lucru provizorii care să contribuie la buna desfăşurare a activităţii investiţionale şi antreprenoriale;
10. să audieze persoane cu funcţii de răspundere în problemele ce ţin de competenţa Consiliului.

III. Componența și organizarea activității Consiliului

1. Componenţa nominală a Consiliului este aprobată de Guvern. Membrii Consiliului sunt conducători ai autorităților administrației publice de specialitate ale administraţiei publice, organelor de drept şi de control, care participă la elaborarea şi promovarea politicii economice a statului şi controlul asupra acesteia.
2. Preşedintele Consiliului exercită următoarele atribuţii de bază:
   1. coordonează activitatea şi asigură îndeplinirea sarcinilor Consiliului, în conformitate cu prezentul Regulament;
   2. stabileşte responsabilităţile membrilor Consiliului;
   3. convoacă şi conduce şedinţele Consiliului;
   4. formulează și aprobă ordinea de zi a şedinţei;
3. Şedinţele Consiliului se convoacă de către preşedintele acesteia la necesitate. Şedinţele Consiliului sunt deschise, conform deciziei preşedintelui şi sunt deliberative dacă la ele participă cel puţin două treimi din membrii acesteia.
4. În absența președintelui, ședințele Consiliului sunt prezidate de către vicepreședinte.
5. Fiecare membru al Consiliului are dreptul la un singur vot.
6. Deciziile Consiliului se adoptă cu majoritatea simplă a voturilor membrilor.
7. În cazul imposibilității participării la ședință a unuia din membrii Consiliului, acesta nu poate fi substituit.
   * 1. Agenda şedinţei și materialele necesare se aduc la cunoștința membrilor Consiliului de către secretarul acestuia cu cel puţin 5 zile lucrătoare înainte de şedinţă.
     2. Preşedintele Consiliului desemnează persoanele responsabile pentru pregătirea subiectelor de pe ordinea de zi, a proiectelor de hotărâri şi a altor documente necesare.
     3. În exercitarea atribuţiilor sale, Consiliul adoptă decizii în problemele ce ţin de competenţa sa. În caz dacă unul din membrii Consiliului va avea opinie separată față de decizia Consiliului, aceasta se va expune într-o opinie separată, anexată la procesul-verbal al ședinței.
     4. Secretarul Consiliului organizează activitatea Consiliului și îndeplinește lucrări de secretariat precum pregătirea materialelor pentru ședințele Consiliului, întocmirea proceselor-verbale ale ședințelor etc., execută dispozițiile președintelui și/sau a vicepreședintelui Consiliului.
     5. Desfăşurarea şedinţei Consiliului este consemnată de către secretarul acesteia într-un proces-verbal semnat de preşedintele Consiliului şi contrasemnat de secretar. Procesele-verbale, alte informaţii privind activitatea Consiliului se aduc la cunoştinţa membrilor acesteia în termen de 10 zile calendaristice şi se expediază de către secretarul Consiliului persoanelor terțe, la solicitare.
     6. Consiliul informează anual Guvernul despre activitatea sa.